Edge of Tomorrow

Edge of Tomorrow u Live Die Repeat "Edge Of Tomorrow" has been rebranded as "Live Die Repeat" for home video en AVClub.com. (títol orichinal en anglés, en aragonés A era de manyana, estrenada en Aragón con o títol en castellano Al filo del mañana, en aragonés A rafe d'o manyana) ye una cinta de cine estausunidense de cine d'acción de ciencia-ficción de l'anyo 2014, dirichida por Doug Liman y producida por Erwin Stoff, Tom Lassally, Jeffrey Silver, Gregory Jacobs y Jason Hoffs con guión de Christopher McQuarrie, Jez Butterworth y John-Henry Butterworth, protagonizada por Tom Cruise, Emily Blunt, Bill Paxton y Brendan Gleeson.

A cinta ye basada en un guión adaptau d'a novela chaponesa de 2004 Ōru Yū Nīdo Izu Kiru d'Hiroshi Sakurazaka. A cinta s'escayece en un futuro en o cual a mayor parti d'Europa ye invadida por una raza alienichena. O mayor William Cage (Cruise), un oficial de relacions publicas sin experiencia en combate, se veye obligau por os suyos superiors a unir-se a una operación d'aterrizache contra os alienichenas, solament pa trobar-se experimentando un bucle de tiempo mientras que tracta de trobar una traza de redotar a os invasors.

En zaguerías de 2009, 3 Arts Entertainment mercó os dreitos d'a novela chaponesa y vendió un guión especifico a l'estudio estausunidense Warner Bros. L'estudio produció a cinta con a participación de 3 Arts, l'editor d'a novela Viz Media y a productora australiana Village Roadshow. O rodache prencipió en zaguerías de 2012, y s'escaició en Anglaterra: en WB Studios en Leavesden, en l'arredolñ de Londres, y en atros puestos, como Trafalgar Square de Londres y a costa de Saunton Sands. Un total de nueu interpresas s'encargoron d'os efectos visuals.

Warner Bros gastó mas de 100 millons de dólars en publicitar a cinta. S'estrenó en cines o cabo de semana d'o 30 de mayo de 2014 en 28 países, incluius Reino Uniu, Brasil, Alemanya, Espanya y Indonesia. O cabo de semana d'o 6 de chunio, s'estrenó en 36 países adicionals, incluius America d'o Norte (Estaus Unius y Canadá), Australia, China y Rusia. A cinta recibió criticas positivas d'os criticos, y muitos emponderoron a trama, l'adreza, as secuencias d'acción y as actuacions de Cruise y Blunt. Replegó mas de 370,5 millons de dólars en tot o mundo. Se ye desembolicando una secuela, tetulada Live Die Repeat and Repeat.

 Elenco 
 Tom Cruise como Mayor William Cage
 Emily Blunt como Sarchento Rita Vrataski
 Bill Paxton como Sarchento Farell
 Brendan Gleeson como Cheneral Brigham
 Noah Taylor como Dr. Noah Carter
 Jonas Armstrong como Skinner
 Tony Way como Kimmel
 Kick Gurry como Griff
 Charlotte Riley como Nance
 Franz Drameh como Ford
 Dragomir Mrsic como Kuntz
 Masayoshi Haneda como Takeda
 Madeleine Mantock como Julie Montgomery
 Jeremy Piven como Coronel Walter Marx
 Marianne Jean-Baptiste como Dr. Whittle

 Se veiga tamién 
 Cine en 2014.
 Cintas de 2014.

 Referencias 

 Vinclos externos 

  Edge of Tomorrow en Internet Movie Database.

Categoría:Cintas con banda sonora orichinal de Christophe Beck
Categoría:Cintas con dirección de fotografía de Dion Beebe
Categoría:Cintas con guión de Christopher McQuarrie
Categoría:Cintas con guión de Jez Butterworth
Categoría:Cintas con guión de John-Henry Butterworth
Categoría:Cintas con montache de James Herbert
Categoría:Cintas con montache de Laura Jennings
Categoría:Cintas d'Estaus Unius
Categoría:Cintas de cine de ciencia-ficción
Categoría:Cintas dirichidas por Doug Liman
Categoría:Cintas en anglés
Categoría:Cintas interpretadas por Tom Cruise
Categoría:Cintas producidas por Erwin Stoff
Categoría:Cintas producidas por Gregory Jacobs
Categoría:Cintas producidas por Jason Hoffs
Categoría:Cintas producidas por Jeffrey Silver
Categoría:Cintas producidas por Tom Lassally